Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4985

2004. január 30. A KÉK kerettantervi ajánlat szerzőinek megbízásából: prof. dr. Zsolnai József s. k., egyetemi tanár a 15 éven át működő Törökbálinti Kísérleti Iskola volt igazgatója 2006/20/II. szám A KÉPESSÉGFEJLESZTŐ ÉS ÉRTÉKŐRZŐ KERETTANTERV RÉSZLETES TANTERVEIRŐL A Képességfejlesztő és értékőrző program (KÉK) valamennyi tantárgyához olyan részletes tantervek készültek, amelyek helyi kiegészítés nélkül is átvehetők és felhasználhatók. A KÉK tanterv részletes, a felhasználók által jól kezelhető. A KÉK tantárgyi tantervei az alábbi egységeket tartalmazzák: Â célkitűzések Â tematikus tananyag Â tanulási program Â teljesítmények Â év végi követelmények Â A célkitűzések a személyiségdimenziók mentén veszik számba az adott tantárgy keretében fejlesztendő szükségleteket, attitűdöket, képességeket, alakítandó énkép- és világképelemeket. Â A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott, tanulási-tanítási követelményekké tett ismereteket írja le. Â A tanulási program a tanulók által elvégzendő tevékenységeket rögzíti. Â A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén megfelelt (elégséges), illetve kiváló (jeles) teljesítmény-minősítést (osztályzatot) szerezzenek. Â Az év végi követelmények a szummatív értékeléshez tartalmazzák tanévenként azt a kumulált tudást, képességet, attitűdöt és alkotásra való érettséget, amelyre egy adott tanév tananyagának elvégzése révén egy tanuló szert tehet – optimális esetben. Az egyes tantervi részek kölcsönösen megfelelnek egymásnak. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A fentieken túl az egyes tantervek tartalmazzák az adott tantárgy tanulásához-tanításához javasolt ajánlott taneszközöket és tanítási segédleteket, ha vannak ilyenek. Többnyire saját fejlesztésű taneszközöket tüntetnek fel e táblázatok, de érdemes megjegyezni, hogy a pedagógiai programcsomag-fejlesztési tapasztalataink alapján új programcsomagok kifejlesztését tervezzük, illetve eddig nem vagy kevéssé alkalmazott taneszköztípusok (pl. multimédiás taneszközök) készítésére is készülünk. CÉL- KITŰZÉS TEMATI- KUS TAN- ANYAG TANULÁSI PROGRAM TELJESÍTMÉNY MINIMÁLIS OPTIMÁLIS AJÁNLOTT TANESZKÖZÖK AJÁNLOTT TANÍTÁSI SEGÉDLETEK ÉV VÉGI KÖVETELMÉNYEK

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes